El programa de Sagvntvm in Mare Nostrvm continua amb conferències i altres activitats divulgatives
05 de maig 2025

![](/media/e0bb44jz/img_0180_c.jpg?width=850&height=566.6666666666666)

La fi de les jornades de recreacions històriques Restitvtam Sagvntvm no suposa el desenllaç de Sagvntvm in Mare Nostrum, ja que la programació continuarà fins al 17 de maig amb conferències i altres activitats divulgatives. Cal esmentar que este programa cultural contribuirà a la candidatura de Sagunt a Patrimoni de la Humanitat.

Esta mateixa vesprada a les 18.30 hores l'arqueòleg i antropòleg Llorenç Martín impartirà la xerrada ‘Hasta que la muerte nos reúna. Nuevos descubrimientos en Pompeya’ a la Casa Municipal de Cultura. ‘Ob Restitvtam Sagvntvm: La aportación de Antonio Chabret a la Antigüedad y a la historia de Sagunto’ és el títol de la ponència que el professor associat de la Universitat de València (UV) donarà en el Centre Cultural Mario Monreal el 6 de maig a les 19 hores. El geògraf i historiador Paco Álvarez també impartirà la xerrada ‘¿Cada cuánto piensas en Roma?’ en el Mario Monreal (7 de maig – 19 hores).

La Casa Municipal de Cultura serà la ubicació en la qual la doctora en Arqueologia Clàssica, María Engracia, aprofundirà sobre la guerra entre Roma i Cartago (9 de maig – 19 hores). A continuació, tindrà lloc ‘Fuego y fortuna’ un espectacle que combina música, dansa, comèdia i història.

El dissabte 10 de maig Fernando Sánchez, autor de ‘El sitio de Sagunto, representaciones artísticas’, presentarà el seu llibre a la Casa dels Berenguer a les 11.30 hores. En acabar este esdeveniment literari, les associacions Aequor Nostrum, Saguntum Augusta i Saguntum Civitas interpretaran una recreació històrica titulada ‘Floralia’.

![](/media/3nzjv3is/img_0077_c.jpg?width=850&height=566.6666666666666)

L'autor de la tesi ‘Cartago morfología urbana y gestión de los usos del suelo’, Iván Fumado, aprofundirà sobre les ‘Ciudades fenicio-púnicas y sus colonizaciones hasta las Guerras Púnicas’ en el Mario Monreal (13 de maig – 19 hores). La Casa dels Berenguer acollirà la conferència ‘Los etruscos. Entre Grecia y Roma’ del coronel de la reserva de l'exèrcit italià, Antonino Cacace (14 de maig – 19 hores). ‘El deporte en el mundo antiguo’ és el títol de la ponència que impartirà la Universitat Estacional de la UV al Mario Monreal (15 de maig – 19 hores).

L'escriptor especialitzat en novel·la històrica, Javier Pellicer, aprofundirà sobre ‘La Sagunto de los íberos en la novela histórica’ a la Casa Municipal de Cultura (16 de maig – 19 hores). A continuació, la companyia de teatre Artyc Content escenificarà l'obra ‘Calígula’ (20:30 hores).

Finalment, la programació de Sagvntvm in Mare Nostrum acabarà el dissabte 17 de maig a la Casa dels Berenguer amb dos activitats a càrrec del Museu Escaena Grecollatina: La conferència ‘Vinoso Ponto: poesía, danzas y sabores de Grecia’ a les 12 hores i la divulgació dramatitzada ‘Drama y cerámica: Vaso Pronomos’ a les 19.30 hores.

*   [](http://www.facebook.com/sharer.php?u=https://aytosagunto.es/va/actualitat/2025-05-05-el-programa-de-sagvntvm-in-mare-nostrvm-continua-amb-conferencies-i-altres-activitats-divulgatives/ "Facebook")
*   [](http://twitter.com/share?url=https://aytosagunto.es/va/actualitat/2025-05-05-el-programa-de-sagvntvm-in-mare-nostrvm-continua-amb-conferencies-i-altres-activitats-divulgatives/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-05-05-el-programa-de-sagvntvm-in-mare-nostrvm-continua-amb-conferencies-i-altres-activitats-divulgatives/ "Linked In")
*   [](mailto:?body=https://aytosagunto.es/va/actualitat/2025-05-05-el-programa-de-sagvntvm-in-mare-nostrvm-continua-amb-conferencies-i-altres-activitats-divulgatives/)